'भारत में भ्रष्टाचार विरोधी प्रदर्शन आंतरिक मामला'  
अमेरिका ने जोर दिया है कि उसे विश्वास है कि भारत इन लोक चिंताओं से लोकतांत्रिक तरीके से निपटेगा।
अमेरिका ने जोर दिया है कि भारत में भ्रष्टाचार के खिलाफ विरोध प्रदर्शन उसका आंतरिक मामला है और उसे विश्वास है कि वह (भारत) इन लोक चिंताओं से लोकतांत्रिक तरीके से निपटेगा।  अमेरिका के विदेश विभाग के प्रवक्ता विक्टोरिया नूलैण्ड ने कहा, मैं कहना चाहता हूं कि भारत में वर्तमान स्थिति उसका आंतरिक मामला है। अमेरिका की इसमें कोई भूमिका नहीं है। उन्होंने कहा, जैसा कि हमने कल कहा कि अमेरिका शांतिपूर्ण अभिव्यक्ति और सभा करने का समर्थन करता है और हम सभी देशों और सभी पक्षों को ऐसा करने के लिए प्रोत्साहित करते हैं। अमेरिका और भारत के साझा सिद्धांत, आदर्श और अपने लोगों के लिए साझा लक्ष्य हैं। भ्रष्टाचार के खिलाफ अन्ना हजारे के आंदोलन में लोगों की जबर्दस्त हिस्सेदारी का हवाला देते हुए नूलैण्ड ने कहा, इसलिए हमें विश्वास है कि भारत वर्तमान राजनीतिक विवाद और भ्रष्टाचार के बारे में लोक चिंताओं से लोकतांत्रिक ढंग से निपटेगा। यह एक ऐसा विषय है जिसे भारतीयों को मिलकर सुलझाना है।